Michele Rogliani Zogador prometente co un formidàbiłe intuito de el gol , el crese inte ła formasione Allievi de el Padova indove el se fa nodar a son de gol. El pasa daspò a ła formasion Primavera de el Lanerossi Vicenza par 400 miłioni de Lire insieme co i zogadori Andrea Manzo, Dario Sanguin e Carlo Perrone. Co ła maja de ła Primavera el se distingue concuistando el titoło de capocanonier co 17 redi, refando cusì a debutare in prima scuadra el 16 de marzo 1980 in Pistoiese-Lanerossi Vicenza . El zoga anca tre partie co ła maja de el Padova debutando il 18 de fevraro 1979 in Spezia-Padova e vestendo par ultema la maja biancoscudada inte ła partia Padova-Piacenza del 1º aprile 1979. Cascà inte el vortez de ła droga, e compromesa ła so cariera da zogador de bałon, el ga desidesto de desintosegarse e de entrar inte 'na comunidà. Jutà da el pare el se łigava a le łeto par rezister a łe tentasion de ła droga. El mor a Venezia el 27 de fevraro 1985 asfissià da el fumo de un insendio che el se gà desviłupà inte ła so camara da łeto. Fatal par eło 'na zigareta mal spenta, vanti de indormesarse che ła ga provocà el rogo.